smcproject/ml-wiki-sentences huggingface dataset:
പിന്നീടു മാക്സ്വെല്ലും സി പി ഐ ടിക്കറ്റിൽ മൽസരിച്ച്‌ മേയറായി.
ട്രേഡ്‌ യൂണിയൻ രംഗത്തും പാർട്ടി പ്രവർത്തനത്തിലും കണിയാപുരം രാമചന്ദ്രനൊപ്പമാണ് പ്രവർത്തിച്ചിരുന്നത്‌.
തൊഴിൽ നിയമങ്ങളെക്കുറിച്ച്‌ ആഴത്തിലുള്ള അറിവുണ്ടായിരുന്നതിനാൽ ട്രേഡ്‌ യൂണിയൻ രംഗത്തു ശോഭിക്കാൻ അദ്ദേഹത്തിനായി.
മുൻ മന്ത്രി വദരാജൻ നായർക്കൊപ്പം ട്രേഡ്‌ യൂണിയൻ രംഗത്തു പ്രവർത്തിച്ച പരിചയവും കരുണാകരനുണ്ട്‌.
1962-ൽ അഭിഭാഷകനായി പ്രാക്ടീസ്‌ ആരംഭിച്ച ശേഷമാണ്‌ രാഷ്ട്രീയ പ്രവർത്തന രംഗത്തേക്കു കരുണാകരൻ എത്തുന്നത്‌.
90-കളുടെ മധ്യത്തോടെ സജീവ രാഷ്ട്രീയത്തിൽ നിന്നു മാറുമ്പോൾ സി പി ഐ ജില്ലാ എക്സിക്യൂട്ടീവ്‌ അംഗമായിരുന്നു.
ദീർഘകാലം എ ഐ ടി യു സി ജില്ലാ പ്രസിഡന്റും സെക്രട്ടറിയുമായിരുന്നു.
ആദ്യകാല ഹൈക്കോടതി ബെഞ്ച്‌ സമരത്തിൽ പങ്കെടുത്തതിന്റെ പേരിൽ ജയിൽവാസം അനുഭവിച്ചിട്ടുണ്ട്‌.
ടൈറ്റാനിയം എംപ്ലോയീസ്‌ യൂണിയൻ, റബർ വർക്സ്‌ എംപ്ലോയീസ്‌ യൂണിയൻ, ഷോപ്സ്‌ ആൻഡ്‌ എസ്റ്റാബ്ലിഷ്മെന്റ്‌ എംപ്ലോയീസ്‌ യൂണിയൻ, ചെത്തു തൊഴിലാളി യൂണിയൻ, ഹാൻഡ്‌ ക്രാഫ്റ്റ്സ്‌ എംപ്ലോയീസ്‌ യൂണിയൻ തുടങ്ങി ഒട്ടേറെ യൂണിയനുകളുടെ അമരക്കാരനായിരുന്നു.
ആരോഗ്യ വകുപ്പ്‌ റിട്ടയർ ഡപ്യൂട്ടി ഡയറക്ടർ വിജയ നായരാണ്‌ ഭാര്യ.
മക്കൾ ,ഡോ മനോജ്‌ ശങ്കർ,അഡ്വ.
വിനോദ്‌ ശങ്കർ.
2013  നവംബർ 20നു അന്തരിച്ചു.
അവലംബം ↑ ↑ 2013 നവംബർ 22 മലയാള മനോരമ ദിനപത്രം പേജ്‌ 4
നന്നയ്യ ഇംഗ്ലീഷ് വിലാസം https://ml.wikipedia.org/wiki/Nannayya
പ്രാചീന തെലുഗു കവിയാണ് നന്നയ്യ ( തെലുഗ് : నన్నయ ).
ചാലൂക്യരാജാവായ രാജരാജ നരേന്ദ്രന്റെ (1022-63) സദസ്യകവിയും സുഹൃത്തും കുലഗുരുവും ആയിരുന്നു ഇദ്ദേഹം.
രാജാവിന്റെ ആവശ്യപ്രകാരം പഞ്ചമവേദമെന്നറിയപ്പെടുന്ന മഹാഭാരതം വിവർത്തനം ചെയ്തു.
സതീർഥ്യനും വിദ്വത്കവിയുമായ നാരായണഭട്ടന്റെ സഹായത്തോടുകൂടിയാണ് വിവർത്തനം നിർവഹിച്ചത്.
തെലുഗുവിൽ മഹാഭാരതം വിവർത്തനം ചെയ്ത ആദ്യത്തെ മൂന്നു കവികളിൽ ഒന്നാമനാണ് ഇദ്ദേഹം.
വ്യാകരണ നിയമാനുസാരിയും ശുദ്ധവുമായ ഭാഷയിൽ ആദ്യമായി കാവ്യം രചിച്ചയാൾ എന്ന നിലയിൽ നന്നയ്യയെ തെലുഗുവിലെ ആദ്യകവിയായി പരിഗണിക്കുന്നു.
ആദിപർവവും സഭാപർവവും വനപർവ്വത്തിന്റെ മൂന്നു സർഗങ്ങളും 143 വ്യാകരണങ്ങളുമാണ് നന്നയ്യയുടെ ഭാരതത്തിലുള്ളത്.
ബാക്കിയുള്ളവ, വിവർത്തനത്തിൽ ഇദ്ദേഹത്തിന്റെ പാത പിന്തുടർന്ന തിക്കനയും എർറനയും പൂർത്തിയാക്കി.
നന്നയ്യയുടെ ആന്ധ്രമഹാഭാരതം അതിൽ വരുത്തിയിട്ടുള്ള വ്യതിയാനങ്ങൾ കൊണ്ടു ശ്രദ്ധേയമാണ്.
പല ഭാഗങ്ങളും വിട്ടുകളയുകയും ചിലത് സംഗ്രഹിക്കുകയും ചില വിവരണങ്ങൾ കൂട്ടിച്ചേർക്കുകയും ചെയ്തിട്ടുണ്ട്.
ദ്രൗപദി അർജുനനെ വരണമാല്യം അണിയിക്കുന്നതിലെ കാവ്യഭംഗി വിവർത്തനത്തിലെ മൗലികതയ്ക്ക് ഒരുദാഹരണമാണ്.
ദുര്യോധനൻ ദ്രൗപദിയെ സഭയിൽ വിളിച്ചു വരുത്തി അപമാനിക്കാൻ ശ്രമിച്ചപ്പോൾ ദുര്യോധനനെ സഭയിൽ നിന്നു നിഷ്കാസനം ചെയ്യാൻ ഗാന്ധാരി ധൃതരാഷ്ടരോടു പറയുന്ന ഭാഗം വിട്ടുകളഞ്ഞിട്ടുള്ള ഭാഗങ്ങൾക്കുദാഹരണം.
ഭാരതത്തിൽ ഗാന്ധാരിയുടെ മഹത്ത്വം വെളിവാക്കപ്പെടുന്ന ചുരുക്കം ചില ഭാഗങ്ങളിൽ ഒന്നാണിത്.
ആദിപർവത്തിലെ കചദേവയാനി, സഭാപർവത്തിലെ ശിശുപാല വധം, ആരണ്യപർവത്തിലെ നളചരിതം എന്നിവ ഏറെ ആസ്വാദ്യങ്ങളാണ്.
സംസ്കൃതപദബഹുലമാണ് നന്നയ്യയുടെ ഭാരതവിവർത്തനമെങ്കിലും ഒഴുക്കും ഗാംഭീര്യവും ഉള്ളതാണ് രചനാരീതി.
ചമ്പകമാല ശാർദൂലം, മത്തേഭം, ഉത്പലമാല തുടങ്ങിയ വൃത്തങ്ങൾക്കു പുറമേ, തരുവോജ, മധ്യാക്കര എന്നിങ്ങനെയുള്ള ദേശീ വൃത്തങ്ങളും ഉപയോഗിച്ചിട്ടുണ്ട്.
തെലുഗു സാഹിത്യത്തിൽ ആത്മകഥ, ജീവചരിത്രം എന്നിവയ്ക്ക് തുടക്കം കുറിച്ചതും നന്നയ്യയാണെന്നു പറയാം.
ആന്ധ്രഭാരതത്തിന്റെ ആദിപർവം ഒന്നാം കാണ്ഡത്തിൽ തന്റെ ആത്മകഥാപരമായ ചരിത്രം ഏതാനും വരികളിൽ പ്രതിപാദിച്ചിട്ടുണ്ട്.
അതുപോലെ രാജരാജനരേന്ദ്രരാജാവിന്റെ ജീവചരിത്രം 12 പദ്യങ്ങളിലായി വിവരിച്ചിരിക്കുന്നു.
എന്തുകൊണ്ടും തെലുഗു ക്ലാസ്സിക് കൃതികളിൽ ഉയർന്ന സ്ഥാനമാണ് ഈ കൃതിക്കുള്ളത്.
വാല്മീകിയും വ്യാസനും സംസ്കൃത കാവ്യത്തിനു നല്കിയതുപോലുള്ള കാവ്യപാരമ്പര്യമാണ് നന്നയ്യ തെലുഗു സാഹിത്യത്തിന് നല്കിയിരിക്കുന്നതെന്നു പറയാം.
തെലുഗുവിലെ ആദ്യത്തെ വ്യാകരണഗ്രന്ഥമായ ആന്ധ്രശബ്ദസാമള്ളി നന്നയ്യയുടേതാണെന്ന് കരുതപ്പെടുന്നു.
ലക്ഷണസാരമു, ഇന്ദ്രവിജയമു, ചാമുണ്ഡി വിലാസമു, രാഘവാദ്യുദയമു എന്നിവയാണ് നന്നയ്യ രചിച്ചതെന്നു വിശ്വസിക്കപ്പെടുന്ന ഇതര കൃതികൾ.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ (11-ാം ശ.) നന്നയ്യ (11-ാം ശ.) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നന്ദൻ നിലേക്കനി ഇംഗ്ലീഷ് വിലാസം https://ml.wikipedia.org/wiki/Nandan_Nilekani
നന്ദൻ നിലേക്കനി ഒരു ഇന്ത്യൻ വ്യവസായിയും , സോഫ്റ്റ്‌വെയർ എഞ്ചിനീയറുമാണ്‌ .
ഇൻഫോസിസിന്റെ ഏഴ് സ്ഥാപകരിൽ ഒരാളുമാണ്‌ ഇദ്ദേഹം.
1973-ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി,ബോബൈയിൽ നിന്നും ബിരുദം നേടിയ ഇദ്ദേഹം 2009 ജൂലൈ 9 വരെ ഇൻഫോസിസിന്റെ കോ ചെയർമാനായി സേവനമനുഷ്ടിച്ചിരുന്നു.
കേന്ദ്ര ഗവണ്മെന്റ് ആരംഭിച്ച യുനീക്ക് ഐഡന്റിഫിക്കേഷൻ അതോറിറ്റി ഓഫ് ഇന്ത്യ( Unique Identification Authority of India (UIDAI)) എന്ന സ്ഥാപനത്തിന്റെ ആദ്യ ചെയർമാനായി ജൂൺ 2009ൽ നിയമിതനായി .
2 ജൂൺ 1955നു ദുർഗയുടെയും മോഹൻ റാവു നിലേക്കനിയുടെയും ഇളയ മകനായി ജനിച്ചു.
പിതാവ് മൈസൂരിലെ മിനെർവ്വ മില്ലിൽ ജനറൽ മാനേജർ ആയിരുന്നു.
മൂത്ത സഹോദരൻ, വിജയ്‌.
ബന്ഗലൂരുവിലെ ബിഷപ്പ് കോട്ടൻ ബോയ്സ് സ്കൂളിലാണ് പ്രാഥമിക വിദ്യാഭ്യാസം  പൂർത്തിയാക്കിയത്.
പിന്നീട് ഐ.ഐ.റ്റി ബോംബയിൽ നിന്ന്  ഇലക്ട്രിക്കൽ എഞ്ചിനീയർ ആയി  ബിരുദ്ദം നേടി.
ഐ.ഐ.റ്റി ബിരുദം നേടിയ ശേഷം 1978ൽ പട്നി കംപ്യുട്ടർ എന്ന സ്ഥാപനത്തിൽ ജോലി ആരംഭിച്ചു.
നാരായണമൂർത്തിയുടെ കീഴിലായിരുന്നു അദ്ദേഹം ജോലി ചെയ്തിരുന്നത്.
മൂന്ന് വർഷങ്ങൾക്ക് ശേഷം 1981ൽ നന്ദൻ നിലെക്കനിയും   നാരായണമൂർത്തിയും  മറ്റു അഞ്ചു പേരും ചേർന്ന് 'ഇൻഫോസിസ്' എന്ന സ്ഥാപനം തുടങ്ങി.
ഇൻഫോസിസ് ഡയറക്ടർ ആയി അദ്ദേഹം ദീർഘകാലം പ്രവർത്തിച്ചു.
മാനേജിംഗ് ഡയറക്ടർ, പ്രസിഡന്റ്‌, സി.ഇ.
ഓ എന്നീ നിലകളിലും പ്രവർത്തിച്ചിട്ടുണ്ട്.
രോഹിണി ആണ് ഭാര്യ.
നിഹാർ, ജാൻവി എന്നിവർ മക്കളാണ്.
2006-ൽ ഭാരത സർക്കാർ പത്മഭൂഷൺ പുരസ്കാരം നൽകി ആദരിച്ചിട്ടുണ്ട്.
അവലംബം ↑ {{ cite web }} : Text "Identity Marker" ignored ( help ) Nandan Nilekani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നന്നങ്ങാടി ഇംഗ്ലീഷ് വിലാസം https://ml.wikipedia.org/wiki/Nannanjadi നന്നങ്ങാടിയായി ഉപയോഗിച്ച മൺകുടം പാലക്കാടു ജില്ലയിലെ ഒറ്റപ്പാലത്തു പൂക്കോട്ടുകാവു പഞ്ചാ
യത്തിലെ കാട്ടുകുളം എന്ന സ്ഥലത്ത് കാണുന്ന നന്നങ്ങാടികൾ
മൃതദേഹങ്ങൾ അടക്കംചെയ്യുന്നതിന് മുൻകാലങ്ങളിൽ ഉപയോഗിച്ചിരുന്ന വലിയ മൺപാത്രം (ഒരുതരം ശവക്കല്ലറ) ആണു നന്നങ്ങാടി .
ഗ്രാമ്യമായി ചാറ എന്ന പേരിലും അറിയപ്പെടുന്നു.
മൃതദേഹം ഭരണികളിലാക്കി മണ്ണിനടിയിൽ കുഴിച്ചിടുകയായിരുന്നു പതിവ്.
മുതുമക്കച്ചാടി, മുതുമക്കത്താഴി, മുതുമക്കപ്പാടി  എന്നും പേരുണ്ട്.
മൃതദേഹങ്ങളുടെ കൂടെ ആയുധങ്ങൾ, പാത്രങ്ങൾ എന്നിവയും അടക്കം ചെയ്തിരുന്നു.
നന്നങ്ങാടികളിൽ ശവം അടക്കുന്നത് മഹാശിലാ സംസ്കാരകാലത്തെ വിവിധ ശവസംസ്കാരരീതികളിൽ ഒന്നായിരുന്നു.
കേരളത്തിൽനിന്ന് മാത്രമല്ല ദക്ഷിണേന്ത്യയുടെ വിവിധ ഭാഗങ്ങളിൽനിന്നും നന്നങ്ങാടികൾ ലഭിച്ചിട്ടുണ്ട്; തമിഴ്നാട്ടിലെ ആദിച്ചനെല്ലൂരിൽനിന്നും ധാരാളം നന്നങ്ങാടികൾ കണ്ടെടുത്തിട്ടുണ്ട്.
ചെറുമരുടെ ശവകുടീരങ്ങളെയാണ് പുതുമക്കച്ചാടി എന്നു പറയുന്നത് എന്നും ചിലർ അഭിപ്രായപ്പെടുന്നുണ്ട്.
കേരളത്തിൽ നന്നങ്ങാടികൾ അധികവും കണ്ടെത്തിയിട്ടുള്ളത് തീരപ്രദേശങ്ങളിലാണ്.
മണ്ണ് മാറ്റിക്കൊണ്ടിരിക്കുമ്പോഴോ കുഴിക്കുമ്പോഴോ ആണ് അവ കാണാറ്.
ഏങ്ങണ്ടിയൂർ മുതൽ കൊടുങ്ങല്ലൂർ വരെയുള്ള പ്രദേശങ്ങളിൽനിന്ന് ചെറുതും വലുതുമായ ധാരാളം നന്നങ്ങാടികൾ കിട്ടിയിട്ടുണ്ട് ഇടുക്കി ജില്ലയിലെ ഹൈറേഞ്ച് വനങ്ങൾ , കുന്നത്തൂർ താലൂക്കിലെ പൂതംകര , തൃശൂർ ജില്ലയിലെ ചാലക്കുടി, ചൊവ്വന്നൂർ , കണ്ടാണശ്ശേരി , പോർക്കളം , ഇയ്യാൽ , കാട്ടകാമ്പൽ , ചെറുമനങ്ങാട് , വയനാട്ടിലെ എടക്കൽ , ഗുരുവായൂരിനടുത്ത് അരിയന്നൂർ , പാലക്കാടു ജില്ലയിലെ ഒറ്റപ്പാലം തുടങ്ങിയ സ്ഥലങ്ങളിലാണ് ഇവ കൂടുതലായുള്ളത്.
1958-ൽ മഴയുടെ ശക്തികൊണ്ട് ഒരു റോഡു പൊട്ടി ഒലിച്ചപ്പോഴാണ് എങ്ങണ്ടിയൂരിൽ ആദ്യമായി നന്നങ്ങാടികൾ കണ്ടെത്തിയത്.
നിരനിരയായി വലുതും ചെറുതുമായ ഒട്ടേറെ നന്നങ്ങാടികൾ കാണുകയുണ്ടായി.
ഈ നന്നങ്ങാടികളിൽ എല്ലിൻകഷണങ്ങൾ, ചെറുപാത്രങ്ങൾ, ധാന്യങ്ങളുടെ ദ്രവിച്ച അവശിഷ്ടങ്ങൾ, ഇരുമ്പുകൊണ്ടുള്ള ആയുധങ്ങൾ, ജപമണികൾ എന്നിവ ഉണ്ടായിരുന്നു.
എല്ലാ നന്നങ്ങാടികൾക്കും അടപ്പുകളും അടപ്പിന്റെ മധ്യത്തിലായി ദ്വാരവും ഉണ്ടായിരുന്നു.
ചെറുപാത്രങ്ങളിൽ ഉണ്ടായിരുന്നത് പരേതന് ഇഷ്ടപ്പെട്ട വിഭവങ്ങളാകാം.
അടപ്പിലുള്ള ദ്വാരം നിവേദ്യങ്ങൾ സ്വീകരിക്കാൻ ആത്മാവിനു വരുവാനുള്ള മാർഗ്ഗമായിരിക്കാം.
അകം കറുത്തും പുറം ചുവന്നും ഇരിക്കുന്ന ഈ മൺഭരണികളിൽ ചിലതിൽ അറുപതു മുതൽ എഴുപത് വരെ ലിറ്റർ വെള്ളം കൊള്ളും.
ഏങ്ങണ്ടിയൂരിൽനിന്നു ലഭിച്ച ഈ കൂറ്റൻ മൺഭരണികളിൽ ചിലത് തൃശ്ശൂർ പുരാവസ്തു മ്യൂസിയത്തിൽ സൂക്ഷിച്ചിട്ടുണ്ട്.
ഏങ്ങണ്ടിയൂരിൽനിന്ന് ലഭിച്ച നന്നങ്ങാടിക്ക് രണ്ടായിരം വർഷത്തെ പഴക്കമുണ്ടെന്ന് പരീക്ഷണഫലങ്ങൾ തെളിയിച്ചു.
തൃശ്ശൂർ നഗരത്തിൽനിന്നും ഇത്തരം നന്നങ്ങാടികൾ ലഭിച്ചിട്ടുണ്ട് .
മൃതദേഹങ്ങൾ അടക്കുന്ന കല്ലറകളേയും നന്നങ്ങാടികൾ എന്നുവിശേഷിപ്പിക്കാറുണ്ട്.
പുറനാനൂറ് , മണിമേഖല എന്നീ പ്രാചീന തമിഴ് കൃതികളിൽ ഇതേക്കുറിച്ചുള്ള സൂചനകൾ കാണാം.
ശുടുവോർ (ശവം ദഹിപ്പിക്കുന്നവർ), ഇടുവോർ (മൃതശരീരം പക്ഷി മൃഗാദികൾക്ക് ഇട്ടുകൊടുക്കുന്നവർ) തൊടുകുളിപ്പത്പ്പോർ (ശവം കുഴിച്ചിടുന്നവർ) തൽവായിൽ അടപ്പോർ (കല്ലറകളിൽ അടക്കം ചെയ്യുന്നവർ) താഴിയിൽ കവിപ്പോർ (നന്നങ്ങാടിയിൽ നിക്ഷേപിച്ച് കുഴിച്ചുമൂടുന്നവർ) എന്നിങ്ങനെ ദക്ഷിണേന്ത്യയിൽ അഞ്ചുതരം ശവസംസ്കാര രീതികൾ നിലനിന്നിരുന്നതായി മണിമേഖലയിൽ പറയുന്നു.
വിവിധ തരത്തിലുള്ള താഴെപറയുന്ന മഹാശിലായുഗസ്മാരകങ്ങളാണ് കേരളത്തിൽ കണ്ട് വരുന്നത്.
കല്ലറകൾ(Dolmenoid cists) 2.
മേശക്കല്ലുകൾ(Capstone flush) 3.
കൽ വൃത്തങ്ങൾ(Cairn circles) 4.
കുടക്കല്ലുകൾ(Umbrella stones) 5.
തൊപ്പിക്കല്ലുകൾ(Hood stones) 6.
നടുകല്ലുകൾ 7.
നന്നങ്ങാടികൾ അഥവ താഴികൾ അവലംബം പുറമെ നിന്നുള്ള കണ്ണികൾ Archived 2012-01-06 at the Wayback Machine .
Porkalam Dolmans നന്നങ്ങാടി നന്നങ്ങാടി മഹാശിലായുഗസ്മാരകങ്ങൾ
നന്ദ്നി ഇംഗ്ലീഷ് വിലാസം https://ml.wikipedia.org/wiki/Nandni
മധ്യപ്രദേശിലെ ഭോപ്പാൽ ജില്ലയിലെ ഒരു ഗ്രാമമാണ് നന്ദ്നി .
2011-ലെ സെൻസസ് പ്രകാരം നന്ദ്നിയിൽ 102 വീടുകൾ ഉണ്ട്.
ഫലപ്രദമായ സാക്ഷരതാ നിരക്ക് (അതായത് 6 വയസ്സും അതിൽ താഴെയുള്ള കുട്ടികളും ഒഴികെയുള്ള ജനസംഖ്യയുടെ സാക്ഷരതാ നിരക്ക്) 77.96%.
നന്നമ്പ്ര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Nannambra_Gramapanchayat
മലപ്പുറം ജില്ലയിലെ തിരൂരങ്ങാടി താലൂക്കിൽ , തിരൂരങ്ങാടി ബ്ളോക്കിലാണ് 18.35 ചതുരശ്ര കിലോമീറ്റർ വിസ്തീർണ്ണമുള്ള നന്നമ്പ്ര ഗ്രാമപഞ്ചായത്ത് സ്ഥിതി ചെയ്യുന്നത്.
നന്നമ്പ്ര ഗ്രാമപഞ്ചായത്തിനു 1962 -ൽ ആണ് രൂപീകൃതമായത്.
ഈ ഗ്രാമപഞ്ചായത്തിൽ 21 വാർഡുകളുണ്ട്.
അതിരുകൾ കിഴക്ക് - തിരൂരങ്ങാടി , തെന്നല , ഒഴൂർ പഞ്ചായത്തുകൾ പടിഞ്ഞാറ് – താനൂർ , പരപ്പനങ്ങാടി പഞ്ചായത്തുകൾ തെക്ക്‌ - ഒഴൂർ, താനൂർ പഞ്ചായത്തുകൾ വടക്ക് – തിരൂരങ്ങാടി പഞ്ചായത്ത് വാർഡുകൾ കാളംതിരുത്തി കുറൂൽ കടുവാളൂർ ചെറുമുക്ക് വെസ്റ്റ് ആതൃക്കാട് ചെറുമുക്ക് ടൗൺ കുണ്ടൂർ കുണ്ടൂർ നോർത്ത് (ഈസ്റ്റ്) അത്താണിക്കൽ മൂലക്കൽ തെയ്യാല പാണ്ടിമുറ്റം വെളളിയാമ്പുറം ചൂലൻകുന്ന് മേലേപ്പുറം തട്ടത്തലം പനക്കത്തായം മച്ചിങ്ങത്തായം കോറ്റത്ത് കൊടിഞ്ഞി തിരുത്തി സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് തിരൂരങ്ങാടി വിസ്തീര്ണ്ണം 18.35 ചതുരശ്ര കിലോമീറ്റർ ജനസംഖ്യ 30,308 പുരുഷന്മാർ 14,485 സ്ത്രീകൾ 15,823 ജനസാന്ദ്രത 1652 സ്ത്രീ : പുരുഷ അനുപാതം 1092 സാക്ഷരത 91.32% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/nannambrapanchayat Archived 2012-10-11 at the Wayback Machine .
നന്നാട്ടുകാവ് ഇംഗ്ലീഷ് വിലാസം https://ml.wikipedia.org/wiki/Nannatukavu
നന്നാട്ടുകാവ് കേരളത്തിൽ തിരുവനന്തപുരം ജില്ലയിലെ നെടുമങ്ങാട് ബ്ലോക്കിലുള്ള വെമ്പായം പഞ്ചായത്തിൽ സ്ഥിതിചെയ്യുന്ന ഒരു ചെറിയ വില്ലേജ് ഗ്രാമമാണ്.
കന്യാകുളങ്ങരയുടെ പോത്തൻകോട് ടൗണിലേക്ക് ബന്ധിപ്പിക്കുന്ന പാതയിലാണ് നന്നാട്ടുകാവ്.
നന്നാട്ടുകാവ് തിരുവനന്തപുരം സിറ്റിയിൽ നിന്ന് ഏകദേശം 16 കിലോമീറ്ററും, പോത്തൻകോട് ടൗണിൽ നിന്നും 1.5 കിലോമീറ്ററും, കന്യാകുളങ്ങരയിൽ നിന്നും മൂന്ന് കിലോമീറ്ററും അകലെയായി സ്ഥിതി ചെയ്യുന്നു.
പോത്തൻകോട് ബൈപാസുമായി ബന്ധിപ്പിക്കുന്ന എല്ലാ പ്രധാന റോഡുകളിലും നിന്നും നന്നാട്ടുകാവിലേയ്ക്ക് പ്രവേശിക്കാവുന്നതാണ്.
ഇതുവഴി കഴക്കൂട്ടം , കണിയാപുരം , മംഗലാപുരം , വെഞ്ഞാറമൂട് , വെമ്പായം , എന്നിവിടങ്ങളിലും തിരുവനന്തപുരം നഗരത്തിന്റെ പ്രാന്തപ്രദേശത്തു സ്ഥിതി ചെയ്യുന്ന ശ്രീകാര്യത്തിലേക്കുള്ള ഒരു ചെറിയ പ്രവേശന കവാടമാണ്.
നഗാരം നഗാരം നഗാഡ എന്ന പെരുമ്പറ ഒട്ടകത്തിന്റെ പുറത്തുവച്ച് മുഗൾ സൈന്യം യുദ്ധത്തിനു കൊണ്ടുപോകുന്നു.
ഒരു വാദ്യ ഉപകരണമാണ് നകാരം .
നകരാവ് എന്ന പദം ലോപിച്ചാണ് നകാരം എന്ന പദം ഉണ്ടായത്.
മുസ്ലീം പള്ളികളിൽ ബാങ്ക് വിളിക്കുന്ന നേരം ശബ്ദമുണ്ടാക്കി സമയം അറിയിക്കാൻ ഈ ഉപകരണം ഉപയോഗിച്ചിരുന്നു.
അപൂർവ്വം ചില പള്ളികളിൽ ഇപ്പോഴും ഇത് ഉപയോഗിച്ചുവരുന്നു.
ക്രിസ്തീയദേവാലയങ്ങളിലെ ഉത്സവപ്രദക്ഷിണങ്ങൾക്കും മറ്റും ഇത് ഉപയോഗിക്കാറുണ്ട്.
ആലാഹയുടെ പെണ്മക്കൾ എന്ന കൃതിയിൽ നഗാരം കൊട്ടുന്നയാളെപ്പറ്റി പ്രസ്താവനയുണ്ട്.
നഗാവോൻ ഇംഗ്ലീഷ് വിലാസം https://ml.wikipedia.org/wiki/Nagaon
നഗാവോൻ (ആസമീസ്: নগাঁও) അസം സംസ്ഥാനത്തിലെ ഒരു ജില്ലയും അതിന്റെ ആസ്ഥാന പട്ടണവുമാണ് .
ബ്രഹ്മപുത്രാ നദിക്കരയിലെ അസം താഴ്വരയിൽ സ്ഥിതിചെയ്യുന്ന നഗാവോൻ ജില്ലയ്ക്ക് 2,374 ച.
നവഗാവോൻ എന്ന ഹിന്ദിപദത്തിൽ നിന്നാണ് ജില്ലാനാമം നിഷ്പന്നമായിട്ടുള്ളത്.
നഗാവോൻ ജില്ലയുടെ അതിരുകൾ: വ.
ബ്രഹ്മപുത്രാനദി, പ.
മറിഗാവോൻ ജില്ല, തെക്കും കിഴക്കും കർബി ആങ്ലോങ് ജില്ല.
ജില്ലയുടെ ആസ്ഥാനപട്ടണമായ നഗാവോൻ സ്ഥിതിചെയ്യുന്നത് കലോങ് (Kulong) നദിക്കരയിലാണ്.
ജില്ലയുടെ ഭൂരിഭാഗം പ്രദേശങ്ങളിലും എക്കൽ നിറഞ്ഞ സമതലപ്രദേശങ്ങൾ കാണാം.
ഇവയുടെ അതിർത്തികളോടു ചേർന്നുകാണുന്ന ചെറു കുന്നുകളും അവിടവിടെയായി കാണപ്പെടുന്ന ചതുപ്പുനിലങ്ങളുമാണ് മറ്റൊരു പ്രത്യേകത.
ബ്രഹ്മപുത്രാ നദീതീരത്തെ നിമ്നതടം പുൽമേടുകളാൽ സമ്പന്നമാണ്.
ചിലയിടങ്ങളിൽ നിബിഡവനങ്ങളും കാണാം.
ബ്രഹ്മപുത്രയാണ് ജില്ലയിലെ പ്രധാന നദി .
ബ്രഹ്മപുത്രയ്ക്കുപുറമേ ദിഫുലു (Diphulu), ഗതോങ്ഗ (Gatonga), ദിയോപാനി (Deopani), കലോങ്, കോപിലി തുടങ്ങിയ നദികളും നഗാവോൻ ജില്ലയെ ജലസിക്തമാക്കുന്നതിൽ പ്രധാന പങ്കുവഹിക്കുന്നു.
നെല്ലാണ് മുഖ്യ വിള.
ചോളം , ഗോതമ്പ് , തേയില , മറ്റു ഭക്ഷ്യധാന്യങ്ങൾ, തിന , എണ്ണക്കുരുക്കൾ, പയറുവർഗങ്ങൾ തുടങ്ങിയവയും ജില്ലയിൽ വൻതോതിൽ ഉത്പാദിപ്പിക്കുന്നുണ്ട്.
തദ്ദേശീയരുടെ മുഖ്യ ഉപജീവനമാർഗ്ഗം കൃഷിയാണ്.
കന്നുകാലിവളർത്തലിനും അപ്രധാനമല്ലാത്ത സ്ഥാനമുണ്ട്.
ചെറുകിട വ്യവസായങ്ങൾക്കും കൈത്തറിനെയ്ത്തിനും ജില്ലയുടെ സമ്പദ്ഘടനയിൽ നിർണായകസ്ഥാനമാണുള്ളത്.
നഗാവോൻ ജില്ലയിലെ പ്രധാന ഭാഷ അസമിയ ആണ്.
ജനങ്ങളിൽ ഭൂരിഭാഗവും ഹിന്ദു , മുസ്ലിം , ക്രിസ്ത്യൻ മതവിഭാഗങ്ങളിൽപ്പെട്ടവരാണ്.
ജില്ലയിലെ മൊത്തം 1,419 ഗ്രാമങ്ങളിൽ 44 എണ്ണത്തിൽ ജനവാസമില്ല.
കലോങ് നദിക്കരയിലെ ഗ്രാമങ്ങളാണ് ജനസാന്ദ്രതയിൽ മുന്നിൽ.
എന്നാൽ കോപിലി താഴ്വരയിലെ ആദിവാസിഗ്രാമങ്ങളിൽ ജനസാന്ദ്രത പൊതുവേ കുറവാണ്.
ഗതാഗതമാർഗം
ഗുവാഹത്തിക്ക് 123 കി.
അകലെ സ്ഥിതിചെയ്യുന്ന നഗാവോൻ പട്ടണം റോഡ് മാർഗ്ഗം സംസ്ഥാനത്തിലെ മറ്റു ജില്ലകളും ഇതര പട്ടണങ്ങളുമായി ബന്ധപ്പിക്കപ്പെട്ടിരിക്കുന്നു.
ഈ പട്ടണത്തിൽനിന്ന് 53 കി.
അകലെ സ്ഥിതിചെയ്യുന്ന സിൽഘട്ട് അസമിലെ ഒരു പ്രധാന നദീ തുറമുഖമാണ്.
ലുംദിങ്ങും പചാർമുഖുമാണ് ജില്ലയിലെ പ്രധാന റെയിൽ ജങ്ഷനുകൾ.
പ്രധാന വാണിജ്യകേന്ദ്രങ്ങൾ കൂടിയാണിവ.
ജില്ലയിലെ ബർദോവ, ചാപൽ ദല്ല, കാംപൂർ, റാഹ, ഫുലാഗുരി, ദാബാക, ആകാശി ഗംഗ തുടങ്ങിയ പ്രദേശങ്ങൾക്ക് വിനോദസഞ്ചാര പ്രാധാന്യമുണ്ട്.
അവലംബം നഗാവോൻ നഗാവോൻ, ആസം, ഇന്ത്യ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നഗാവോൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നഗോയ പ്രോട്ടോക്കോൾ ഇംഗ്ലീഷ് വിലാസം https://ml.wikipedia.org/wiki/Nagoya_Protocol
1992-ലെ ജൈവ വൈവിധ്യ കൺവെൻഷന്റെ (CBD) 2010-ലെ അനുബന്ധ കരാറാണ് നഗോയ പ്രോട്ടോക്കോൾ .
നഗോയ പ്രോട്ടോക്കോൾ ഓൺ ആക്സസ് ആൻഡ് ബെനിഫിറ്റ് ഷെയറിംഗ് (ABS) എന്നും അറിയപ്പെടുന്നു.
സിബിഡിയുടെ മൂന്ന് ലക്ഷ്യങ്ങളിലൊന്ന് നടപ്പിലാക്കുക എന്നതാണ് ഇതിന്റെ ലക്ഷ്യം.
ജനിതക വിഭവങ്ങളുടെ വിനിയോഗത്തിൽ നിന്ന് ഉണ്ടാകുന്ന ആനുകൂല്യങ്ങളുടെ ന്യായവും തുല്യവുമായ പങ്കുവയ്ക്കൽ, അതുവഴി ജൈവവൈവിധ്യത്തിന്റെ സംരക്ഷണത്തിനും സുസ്ഥിര ഉപയോഗത്തിനും സംഭാവന നൽകുന്നു.
ജനിതക ഉറവിടങ്ങളിലേക്കുള്ള പ്രവേശനം, ആനുകൂല്യങ്ങൾ പങ്കിടൽ, പാലിക്കൽ എന്നിവയുമായി ബന്ധപ്പെട്ട് നടപടികൾ കൈക്കൊള്ളാൻ കരാർ കക്ഷികൾക്ക് ഉടമ്പടി നൽകുന്നു.
2010 ഒക്ടോബർ 29-ന് ജപ്പാനിലെ നഗോയയിൽ വച്ച് പ്രോട്ടോക്കോൾ അംഗീകരിക്കുകയും 2014 ഒക്ടോബർ 12-ന് പ്രാബല്യത്തിൽ വരികയും ചെയ്തു.
2020 ഒക്‌ടോബർ മുതൽ 127 യുഎൻ അംഗരാജ്യങ്ങളും യൂറോപ്യൻ യൂണിയനും ഉൾപ്പെടുന്ന 128 കക്ഷികൾ ഇത് അംഗീകരിച്ചു.
കൂട്ടിച്ചേർത്ത ബ്യൂറോക്രസിയും നിയമനിർമ്മാണവും ജൈവവൈവിധ്യത്തിന്റെ നിരീക്ഷണത്തിനും ശേഖരണത്തിനും, സംരക്ഷണത്തിനും, സാംക്രമിക രോഗങ്ങളോടുള്ള അന്താരാഷ്ട്ര പ്രതികരണത്തിനും, ഗവേഷണത്തിനും ഹാനികരമാകുമെന്ന ആശങ്കകൾ പ്രകടിപ്പിച്ചിട്ടുണ്ട്.
ലക്ഷ്യങ്ങളും താൽപര്യങ്ങളും
നഗോയ പ്രോട്ടോക്കോൾ സിബിഡിയുടെ പരിധിയിൽ വരുന്ന ജനിതക വിഭവങ്ങൾക്കും അവയുടെ ഉപയോഗത്തിൽ നിന്നുള്ള നേട്ടങ്ങൾക്കും ബാധകമാണ്.
CBD പരിരക്ഷിക്കുന്ന ജനിതക വിഭവങ്ങളുമായി ബന്ധപ്പെട്ട പരമ്പരാഗത അറിവുകളും അതിന്റെ ഉപയോഗത്തിൽ നിന്ന് ഉണ്ടാകുന്ന നേട്ടങ്ങളും പ്രോട്ടോക്കോൾ ഉൾക്കൊള്ളുന്നു.
സിബിഡിയുടെ മൂന്ന് ലക്ഷ്യങ്ങളിലൊന്ന് നടപ്പിലാക്കുക എന്നതാണ് ഇതിന്റെ ലക്ഷ്യം: ജനിതക വിഭവങ്ങളുടെ വിനിയോഗത്തിൽ നിന്ന് ഉണ്ടാകുന്ന ആനുകൂല്യങ്ങളുടെ ന്യായവും തുല്യവുമായ പങ്കുവയ്ക്കൽ, അതുവഴി ജൈവവൈവിധ്യത്തിന്റെ സംരക്ഷണത്തിനും സുസ്ഥിര ഉപയോഗത്തിനും സംഭാവന നൽകുന്നു.
ദത്തെടുക്കലും അംഗീകാരവും
2010 ഒക്‌ടോബർ 18 മുതൽ 29 വരെ നടന്ന പാർട്ടികളുടെ കോൺഫറൻസിന്റെ പത്താമത്തെ മീറ്റിംഗിൽ 2010 ഒക്ടോബർ 29 ന് ജപ്പാനിലെ നഗോയയിൽ വച്ച് പ്രോട്ടോക്കോൾ അംഗീകരിക്കുകയും 2014 ഒക്ടോബർ 12 മുതൽ പ്രാബല്യത്തിൽ വരികയും ചെയ്തു.
2020 ഡിസംബറിലെ കണക്കനുസരിച്ച്, 127 യുഎൻ അംഗരാജ്യങ്ങളും യൂറോപ്യൻ യൂണിയനും ഉൾപ്പെടുന്ന 128 കക്ഷികൾ ഇത് അംഗീകരിച്ചു.
നഗോയ പ്രോട്ടോക്കോൾ അതിന്റെ കരാർ കക്ഷികൾക്ക് ജനിതക ഉറവിടങ്ങളിലേക്കുള്ള പ്രവേശനം, ആനുകൂല്യങ്ങൾ പങ്കിടൽ, പാലിക്കൽ എന്നിവയുമായി ബന്ധപ്പെട്ട് നടപടികൾ കൈക്കൊള്ളുന്നതിനുള്ള ഉടമ്പടികൾ നിശ്ചയിക്കുന്നു.
അവലംബം കൂടുതൽ വായനയ്ക്ക് പുറംകണ്ണികൾ ഔദ്യോഗിക വെബ്‌സൈറ്റ് (CBD website)
നഗോരി പശു വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Nagori_cattle
, രാജസ്ഥാനിലെ നാഗൗർ ജില്ല ബിക്കാനീർ, ജോധ്പൂർഎന്നിവയാണ് നാഗോരി ഇനത്തിന്റെ പ്രജനനം.
ഹോം ലഘുലേഖയുടെ പേരിൽ നിന്നാണ് ഈയിനം ഈ പേര് സ്വീകരിച്ചത്, അതായത് നാഗൗർ ജില്ല, പക്ഷേ സമീപത്തുള്ള ജോധ്പൂർ ജില്ലയിലും ബിക്കാനീർ ജില്ലയിലെ നോഖ തഹസിൽ എന്നിവിടങ്ങളിലും മൃഗങ്ങളെ കാണപ്പെടുന്നു.
സ്വഭാവഗുണങ്ങൾ=
വെളുത്ത നിറമുള്ള ഇവ കുതിരയെപ്പോലെ നീളവും ഇടുങ്ങിയ മുഖവുമുള്ള, വളരെ ജാഗ്രതയുള്ളതും ചടുലവുമായ മൃഗങ്ങളാണ്.
വടക്ക്, വടക്കുകിഴക്കൻ ഭാഗങ്ങളിലെ ഹരിയാന ഇനത്തിന്റെ കന്നുകാലികളുടെ തെക്ക്, തെക്ക് പടിഞ്ഞാറ് ഭാഗങ്ങളിൽ കന്നുകാലികളുടെ കന്നുകാലികളുടെ സാമീപ്യം കണക്കിലെടുക്കുമ്പോൾ, നാഗോറി കന്നുകാലികൾ ഈ ഇനങ്ങളിൽ നിന്ന് പരിണമിച്ചുവെന്ന് കരുതുക.
നാഗോരി കന്നുകാലികൾ മികച്ചതും വലുതും മികച്ചതും സജീവവും ശാന്തവുമാണ്, വെള്ളയും ചാരനിറവുമാണ്.
അവയ്ക്ക് നീളമുള്ളതും ആഴമേറിയതും ശക്തവുമായ ഫ്രെയിമുകളുണ്ട്, നേരായ പുറകിലും നന്നായി വികസിപ്പിച്ച ക്വാർട്ടേഴ്സുകളുമുണ്ട്.
മുഖം നീളവും ഇടുങ്ങിയതുമാണ്, എന്നാൽ നെറ്റി പരന്നതും അത്ര പ്രാധാന്യമുള്ളതുമല്ല.
കണ്പോളകൾ ഭാരം കൂടിയതും അമിതവേഗമുള്ളതുമാണ്, കൂടാതെ കണ്ണുകൾ ചെറുതും വ്യക്തവും തിളക്കവുമാണ്.
ചെവികൾ വലുതും പെൻഡുലസുമാണ്.
കൊമ്പുകൾ വലുപ്പത്തിൽ മിതമായവയാണ്, വോട്ടെടുപ്പിന്റെ ബാഹ്യകോണുകളിൽ നിന്ന് ബാഹ്യ ദിശയിൽ നിന്ന് പുറത്തുവരുന്നു, ഒപ്പം പോയിന്റുകളിലേക്ക് തിരിയുന്നതിന് സ gentle മ്യമായ വക്രതയോടെ മുകളിലേക്ക് കൊണ്ടുപോകുന്നു.
ഇന്ത്യയിലെ ഏറ്റവും പ്രശസ്തമായ ട്രോട്ടിംഗ് ഡ്രാഫ്റ്റ് ഇനങ്ങളിലൊന്നാണ് നാഗോറി ഇനം, ഇത് അതിവേഗ ഡ്രാഫ്റ്റ് പ്രവർത്തനത്തിന് വിലമതിക്കപ്പെടുന്നു.
ട്രോട്ടറുകൾ എന്നറിയപ്പെടുന്ന ഇവ രാജസ്ഥാനിലെ രാജ്പുത്താനയിലുടനീളം ഇളം ഇരുമ്പ് ചക്ര വണ്ടികളിൽ ദ്രുത ഗതാഗതത്തിനായി ഉപയോഗിക്കുന്നു പാലുത്പാദനം
നാഗോരി കന്നുകാലികളുടെ മുലയൂട്ടുന്ന ശരാശരി പാൽ വിളവ് 603 കിലോഗ്രാം ആണ്, ശരാശരി പാൽ കൊഴുപ്പ് 5.8%.
മുലയൂട്ടുന്ന വിളവ് 479 മുതൽ 905 കിലോഗ്രാം വരെയാണ്.
സ്വഭാവഗുണങ്ങൾ പാലുത്പാദനം പരാമർശങ്ങൾ ↑ https://www.dairyknowledge.in/article/nagori ↑ http://14.139.252.116/agris/bridDescription.aspx%5Bപ്രവർത്തിക്കാത്ത+കണ്ണി%5D പുറംകണ്ണികൾ
നഗോയ കാസിൽ ഇംഗ്ലീഷ് വിലാസം https://ml.wikipedia.org/wiki/Nagoya_Castle_(Hizen_Province) Old map of Nagoya Castle in Hizen Province.
South is on top.
സാഗ പ്രിഫെക്ചറിലെ കരാറ്റ്‌സുവിൽ സ്ഥിതി ചെയ്യുന്ന ഒരു ജാപ്പനീസ് കോട്ടയാണ് നഗോയ കാസിൽ (名護屋城, നഗോയ-ജോ) .
നഗോയ കാസിൽ ഹിസെൻ പ്രവിശ്യയിൽ ഇക്കി ദ്വീപിന് സമീപമുള്ള ഒരു ഉപദ്വീപിലാണ് സ്ഥിതി ചെയ്യുന്നത്.
1592 മുതൽ 1598 വരെ ടൊയോട്ടോമി ഹിഡെയോഷി കൊറിയയിൽ തന്റെ അധിനിവേശം ആരംഭിച്ചതിന്റെ താവളമായി ഇത് പ്രവർത്തിച്ചു.
ഇപ്പോൾ കരാറ്റ്‌സു നഗരത്തിന്റെ ഭാഗമായ, മുമ്പ് വേറിട്ട ചിൻസെ നഗരത്തിൽ അവശേഷിക്കുന്നു.
ഹിഡെയോഷി നഗോയ കാസിലിൽ താമസിച്ച ചുരുങ്ങിയ സമയത്തിനുള്ളിൽ, പത്ത് നോഹ് നാടകങ്ങളുടെ ഷൈറ്റ് (നായക വേഷം) ഭാഗങ്ങൾ മനഃപാഠമാക്കി അവ അവതരിപ്പിച്ചു.
ചക്രവർത്തിയുടെ മുമ്പിൽ വിവിധ ഡെയ്മിയോയെ വാക്കിയായി (അനുഗമിക്കുന്ന വേഷം) ഒപ്പം സ്റ്റേജിൽ അനുഗമിക്കാൻ നിർബന്ധിതരായി.
ജാപ്പനീസ്-കൊറിയൻ ബന്ധങ്ങളുടെയും അനുബന്ധ വിഷയങ്ങളുടെയും ചരിത്രത്തിനായി സമർപ്പിച്ചിരിക്കുന്ന ഒരു മ്യൂസിയം നഗോയ കാസിലുമായി ബന്ധപ്പെട്ടിരിക്കുന്നു.
നഗോയ കാസിൽ (名護屋城 Nagoya-jō?) ജപ്പാനിലെ പഴയ ഹിസെൻ പ്രവിശ്യയിൽ സ്ഥിതി ചെയ്യുന്ന ഒരു കോട്ടയാണ്, ഇപ്പോൾ ആധുനിക സാഗ, നാഗസാക്കി പ്രിഫെക്ചറുകൾക്കിടയിൽ വിഭജിച്ചിരിക്കുന്നു.
ടൊയോട്ടോമി ഹിഡെയോഷി കൊറിയയിൽ തന്റെ അധിനിവേശം ആരംഭിച്ച ചരിത്രപരമായ കോട്ടയായിരുന്നു.
യഥാർത്ഥ നിർമ്മിതികളൊന്നും അവശേഷിക്കുന്നില്ല, എന്നാൽ കോട്ടയുടെ നശിച്ച അടിസ്ഥാനങ്ങൾ മുമ്പ് പ്രത്യേക പട്ടണമായ ചിൻസെയിൽ നിലനിൽക്കുന്നു.
ഇപ്പോൾ സാഗ പ്രിഫെക്ചറിലെ കരാത്സു നഗരത്തിന്റെ ഭാഗമാണ്.
ജാപ്പനീസ്-കൊറിയൻ ബന്ധങ്ങളുടെയും അനുബന്ധ വിഷയങ്ങളുടെയും ചരിത്രത്തിനായി സമർപ്പിച്ചിരിക്കുന്ന ഒരു മ്യൂസിയം കോട്ടയുമായി ബന്ധപ്പെട്ടിരിക്കുന്നു, അത് സമീപത്തായി സ്ഥിതിചെയ്യുന്നു.
വിദേശ രാജ്യങ്ങളെ ആക്രമിക്കുന്നതിനുള്ള ഒരു താവളമായി ഈ കോട്ട ജപ്പാനിലെ സവിശേഷമാണ്.
ടൊയോട്ടോമി ഹിഡെയോഷിയുടെ കാഴ്ച കൊറിയയിൽ മാത്രമല്ല ചൈനയിലും ഉണ്ടായിരുന്നു.
ഈ കോട്ട അവശിഷ്ടങ്ങൾ മോമോയാമ കാലഘട്ടത്തിൽ അവശേഷിക്കുന്ന ഏറ്റവും വലിയ അവശിഷ്ടങ്ങളാണ്, നന്നായി നിർവചിക്കപ്പെട്ട നിരവധി ചുറ്റുപാടുകൾ കേടുകൂടാതെ അവശേഷിക്കുന്നു.
ഹിഡെയോഷിയുടെ മരണശേഷം, ഈ കോട്ടപോലെ കൊറിയയുടെയും ചൈനയുടെയും ആധിപത്യത്തിനുള്ള പദ്ധതികൾ ഇല്ലാതായി.
ഹിസെൻ നഗോയ കോട്ട പൊളിച്ച് കരാറ്റ്‌സു കോട്ട പണിയാൻ ഉപയോഗിച്ചു.
കൂടാതെ നഗോയ കോട്ടയുടെ ഉരുക്ക് കവാടങ്ങൾ സെൻഡായി കോട്ടയിലേക്ക് മാറ്റിയെങ്കിലും രണ്ടാം ലോകമഹായുദ്ധസമയത്ത് നശിപ്പിക്കപ്പെട്ടു.
ചരിത്രം അകത്തെ കോട്ടയുടെ അവശിഷ്ടങ്ങൾ.
ഹിഗാഷി-മത്സുറ പെനിൻസുലയിൽ 90 മീറ്റർ ഉയരമുള്ള ഒരു കുന്നിൻ മുകളിലാണ് നഗോയ കാസിൽ സ്ഥിതി ചെയ്യുന്നത്.
ആദ്യകാല സെൻഗോകു കാലഘട്ടത്തിൽ (1467-1615), ഇത് മത്സുറ വംശത്തിന്റെ ശക്തമായ ഒരു പോയിന്റായിരുന്നു.
നൂറ്റാണ്ടുകൾക്ക് ശേഷം എഡോ കാലഘട്ടത്തിൽ സമാഹരിച്ച വംശചരിത്രമനുസരിച്ച് "നാവികസേന" (അല്ലെങ്കിൽ വോകൗ) ഉണ്ടായിരുന്ന സാഗ ചക്രവർത്തിയുടെ (r. 809-823) വംശജരാണെന്ന് അവകാശപ്പെടുന്ന, മിനാമോട്ടോയുമായി സഖ്യമുണ്ടാക്കിയ ഒരു വംശമായിരുന്നു മാറ്റ്‌സുറ.
1591-ൽ ഹിഡെയോഷി തന്റെ കൊറിയൻ അധിനിവേശത്തിനുള്ള തയ്യാറെടുപ്പിനായി നിർമ്മിച്ച കോട്ടയ്ക്ക് കുന്നിൻ മുകളിൽ അഞ്ച് നിലകളുള്ള ഒരു ഗോപുരവും (ടെൻഷു) ഗംഭീരമായ ഒരു പാർപ്പിട കൊട്ടാരവും 170,000 ചതുരശ്ര മീറ്റർ വിസ്തൃതിയുള്ള വിവിധ ബാഹ്യ പ്രതിരോധങ്ങളും ഉണ്ടായിരുന്നു.
3 കിലോമീറ്റർ ചുറ്റളവിൽ ഏകദേശം 120 അടിമകളുടെ ക്യാമ്പുകൾ ഉണ്ടായിരുന്നു.
ഒരു പട്ടണം അതിന്റെ ഉയരത്തിൽ 100,000 ജനസംഖ്യയുള്ള സൈനിക സ്ഥാപനങ്ങൾക്ക് ചുറ്റും വളർന്നു.
1598 സെപ്റ്റംബർ 18 ന് ഹിഡെയോഷിയുടെ മരണശേഷം, കൊറിയയുടെ അധിനിവേശം നിലച്ചു.
ഈ സമയത്ത് കോട്ട ഉപേക്ഷിക്കപ്പെട്ടുവെന്ന് വിശ്വസിക്കപ്പെടുന്നു.
തെരസാവ ഹിരോതക (1563–1633) കരാറ്റ്‌സു കൊട്ടാരം പണിയാൻ നിർമാണ സാമഗ്രികൾ ഉപയോഗിച്ചതായി പറയപ്പെടുന്നു.
അവലംബം പുറംകണ്ണികൾ Nagoya Castle (Hizen) എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
നഗരൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Nagaroor_Gramapanchayath
തിരുവനന്തപുരം ജില്ലയിലെ ചിറയിൻകീഴ് താലൂക്കിലെ ഒരു ഗ്രാമപഞ്ചായത്താണ് നഗരൂർ .
ആറ്റിങ്ങൽ ലോകസംഭാമണ്ഡലത്തിൽ ഉൾപ്പെടുന്ന ഈ പഞ്ചായത്ത ആറ്റിങ്ങൾ നിയമസഭാ മണ്ഡലത്തിന്റെ ഭാഗമാണ് ജനസംഖ്യ
2001-ലെ ഇന്ത്യയിലെ സെൻസസ് പ്രകാരം നാഗരൂർ ജനസംഖ്യ 14854 ആണ്.
ഇതിൽ 6942 പുരുഷന്മാരും 7912 സ്ത്രീകളുമുണ്ട്.
ഭൂമിയുടെ ഉടമസ്ഥാവകാശം മഠങ്ങളുടെയും ദേവസ്വങ്ങളുടെയും രാജകുടുംബങ്ങളുടെയും കൈയ്യിലായിരുന്നു.
നാഗരികതയുള്ള പ്രദേശം എന്ന കാഴ്ചപ്പാടിൽ നഗരഊര് എന്ന പേര് ലഭിക്കുകയും വായ്മൊഴിയിൽ അത് ലോപിച്ച് നഗരൂർ ആയിത്തീരുകയും ചെയ്തു.
എന്ന് പറയപ്പെടുന്നു.
80-ലധികം നാഗരുകാവുകൾ ഉള്ള ഈ ഭൂവിഭാഗത്തിന് നാഗരുടെ ഊര് എന്ന അർത്ഥത്തിൽ നഗരൂർ എന്ന പേർ ലഭിച്ചു എന്ന അഭിപ്രായവും പ്രബലമാണ്.
നിരവധി കർഷക സമരങ്ങളും കർഷക മുന്നേറ്റങ്ങള്ളും ജാതീയ ഉച്ചനീചത്വങ്ങൾക്കെതിരെയുള്ള സമരങ്ങളും ഈ പഞ്ചായത്തിൽ നടത്തപ്പെട്ടിട്ടുണ്ട്.
ഇതോടനുബന്ധിച്ച് ധാരാളം പേർക്ക് പോലീസ് പീഡനങ്ങളും, ജയിൽവാസവും അനുഭവിക്കേണ്ടിവന്നു.
നഗരൂർ പഞ്ചായത്ത് 16/8/1953-ൽ രൂപവത്കരിക്കപ്പെട്ടു.
ആദ്യ പ്രസിഡന്റ് അഡ്വ.
പി. രാമകൃഷ്ണപിള്ള ആയിരുന്നു.
ഭൂപ്രകൃതിയനുസരിച്ച് നഗരൂരിനെ ചരിഞ്ഞ പ്രദേശം, നിരന്ന പ്രദേശം, നിലം, ചെങ്കുത്തായ പ്രദേശം, കുന്നിൻ മുകൾ എന്നിങ്ങനെ തിരിച്ചിരിക്കുന്നു.
പഞ്ചായത്തിന്റെ തെക്കു ഭാഗത്തുകൂടി വാമനപുരം ആറൊഴുകുന്നു .
ഈ പഞ്ചായത്തിലെ പ്രധാന ജലസ്രോതസ്സുകൾ.
വാർഡുകളിൽ കൂടി കടന്നു പോയി വാമനപുരം നദിയിൽ അവസാനിക്കുന്ന വെള്ളല്ലൂർ തോടും ചെറുതും വലുതുമായ പൊതുകുളങ്ങളുമാണ്.
ഏറ്റവും വലിപ്പമുള്ള കുളം കടവിള ചിറയാണ്.
ആരാധനാലയങ്ങൾ ദർശനാവട്ടം ശ്രീആയിരവില്ലി ക്ഷേത്രം, ശങ്കരനാരായണക്ഷേത്രം, മേല്പേരൂർ മഹാവിഷ്ണുക്ഷേത്രം, തേക്കിൻകാട് തൃക്കോവിൽ , തേക്കിൻ കാട് ശിവക്ഷേത്രം മാവേലിക്കോണം ഭഗവതി ക്ഷേത്രം, വിരാലൂർക്കാവ് ദേവീക്ഷേത്രം , കീഴ്പേരൂർ ദേവീക്ഷേത്രം, നഗരൂർ മുസ്ളീം ജമാഅത്ത്പള്ളി, നഗരൂർ ടൗൺ മുസ്ളീം പള്ളി, മുണ്ടെയ്കോണം നമസ്കാര പള്ളി , മാത്തയിൽ മുസ്ലിം പള്ളി, കുളങ്ങര ദർഗ്ഗ മുസ്ലിം പള്ളി, ചെമ്മരത്ത് മുക്ക് മുസ്ലിം പള്ളി ചന്തവിള നമസ്കാര പള്ളി വിദ്യാഭ്യാസ സ്ഥാപനങ്ങൾ ശ്രീ ശങ്കര കോളജ്  നഗരൂർ (എയ്ഡഡ്) ശ്രീ ശങ്കര വിദ്യാപീഠം കോളജ്  നഗരൂർ (സ്വാശ്രയം) ശ്രീ ശങ്കര വിദ്യാപീഠം ഇംഗ്ലീഷ് മീഡിയം സ്കൂൾ  നഗരൂർ (സ്വാശ്രയം) ഗ്രാമപഞ്ചായത്ത് വാർഡുകൾ നമ്പർ വാർഡ് മെമ്പർ പാർട്ടി സംവരണം 1 പേരൂർ സിന്ധു ആർ എസ് ഐ.എൻ സി എസ് സി 2 കീഴ്പേരൂർ എൻ അനിൽ ബി ജെ പി എസ് സി 3 മാത്തയിൽ ലാലി ജയകുമാർ ഐ.എൻ സി വനിത 4 കേശവപുരം എം രഘു സി പി എം 5 ചെമ്മരത്തുമുക്ക് വിജയലക്ഷ്മി എ എസ് സി പി എം വനിത 6 നഗരൂർ നിസാമുദ്ദീൻ എസ് ഡി പി ഐ 7 ദർശാവട്ടം സ്മിത ഡി (പ്രസി ഡണ്ട്) സി പി എം വനിത 8 കോട്ടയ്ക്കൽ അനൂപ് എ സി പി എം 9 പാവൂർക്കോണം അബി ശ്രീരാജ് (വൈസ്) സ്വ 10 തണ്ണിക്കോണം ആർ സുരേഷ് കുമാർ ഐ.എൻ സി 11 നെടുമ്പറമ്പ് ആർ എസ് രേവതി സി പി ഐ വനിത 12 തേക്കിൻകാട് കെ ശ്രീലത സി പി എം വനിത 13 നന്തായ് വനം ദിലീപ് സി ബി ജെ പി 14 മദപ്പാട് അനശ്വരി പി ബി ഐ.എൻ സി വനിത 15 ഈഞ്ചമൂല ഉഷ ഐ.എൻ സി എസ് സി  സ്ത്രീ 16 വെള്ളല്ലൂർ അർച്ചന ബി യു ഐ.എൻ സി എസ് സി  സ്ത്രീ 17 കരിമ്പാലോട് അനിൽ കുമാർ സി പി ഐ
അവലംബം ↑ കേരള സർക്കാർ തദ്ദേശസ്വയം ഭരണ വകുപ്പ് (നഗരൂർ ഗ്രാമപഞ്ചായത്ത്) ↑ {{ cite web }} : | first= missing | last= ( help ) CS1 maint: multiple names: authors list ( link )
നഗിസാ ഒഷിമ
ജാപ്പനീസ് പുതുസിനിമയുടെ ആചാര്യനാണ് നാഗിസ ഒാഷിമ.
ജപ്പാനിലെ ക്യോട്ടോ നഗരത്തിൽ 1932 മാർച്ച് 31-നാണ് നാഗിസ ഒാഷിമ ജനിച്ചത്.
ചലചിത്രജീവിതം
ക്യോട്ടോ സർവകലാശാലയിൽ രാഷ്ട്രചരിത്രപഠനത്തിനു ശേഷം അദ്ദേഹം 1954-ൽ ഷോച്ചിക്കു സ്റ്റുഡിയോയിൽ സഹസംവിധായകനായി ചേർന്നു.
ഒാഷിമ സിനിമയേപ്പറ്റി ധാരാളം എഴുതുകയും ചിത്രങ്ങൾ വരയ്ക്കുകയും ചെയ്തിരുന്നു.1959-ൽ ആദ്യ ചിത്രമായ ' എ ടൗൺ ഒാഫ് ലവ് ആന്റ് ഹോപ്പ് ' സംവിധാനം ചെയ്തു.